2017. szeptember 15.

Emberi Erőforrás Támogatáskezelő

**TÁJÉKOZTATÓ**

**Folytatódik a 2017/2018. tanévben a 4,59 milliárd forint európai uniós támogatással megvalósuló, „Ösztöndíj és mentorálási támogatás, hátrányos helyzetű tanulóknak - Útravaló ösztöndíjprogram" esélyteremtő kiemelt projekt.**

**A tanulók és a mentorok szélesebb körű elérése érdekében és az iskola megkezdésével kapcsolatos teendők miatt, meghosszabbított határidővel a programba 2017. szeptember 20-ig lehet jelentkezni. További részletes tájékoztató az** [**http://www.emet.gov.hu/**](http://www.emet.gov.hu/) **és a** [**https://ukir.emet.gov.hu**](https://ukir.emet.gov.hu) **weboldalon található.**

A Kormány célul tűzte ki a korai iskolaelhagyók számának csökkentését, mely cél eléréséhez az Útravaló ösztöndíjprogram is hozzájárul. A program megvalósítója az Emberi Erőforrás Támogatáskezelő és a Klebelsberg Központ konzorciuma az EMMI Szociális Ügyekért és Társadalmi Felzárkózásért Felelős Államtitkársága felügyeletével.

A program egyedi célként tűzte ki a végzettség nélküli iskolaelhagyás csökkentését, a hátrányos helyzetű tanulók végzettségi szintjének növelését, valamint a minőségi oktatáshoz, neveléshez és képzéshez való hozzáférés biztosítását.

A projekt a Széchenyi 2020 program keretén belül a 2016/2017, a 2017/2018 és a 2018/2019 tanéveket érinti.

Az „Útravaló ösztöndíjprogram” összetett támogató, segítő, tanulást motiváló rendszer, melyben a tanuló és a tanuló iskolai előrehaladását segítő mentor vesz részt. A projekt a 2017/2018. tanévben is 10 hónapra nyújt **ösztöndíjat és mentori támogatást** az „Út a középiskolába” és az „Út az érettségihez” alprogramjain keresztül a bevont **hátrányos, halmozottan hátrányos helyzetű tanulók részére**, **a mentoroknak** pedig **ösztöndíjat és pedagógiai-szakmai háttértámogatást biztosít**.

Kérdéseikre ügyfélszolgálatunk készséggel válaszol az [info.utravalo@emet.gov.hu](mailto:info.utravalo@emet.gov.hu) és az [utravalo@kk.gov.hu](mailto:utravalo@kk.gov.hu) címen, valamint a +36 (1) 309-4418 (Emberi Erőforrás Támogatáskezelő) és a +36 (1) 795-1170 (Klebelsberg Központ) telefonszámokon.